## TRAM d’Alacant reforça el TRAMnochador els dies 26 i 27 per a facilitar la mobilitat pel Festival Low Cost de Benidorm

*** FGV posarà en circulació dos trens addicionals entre el Campello i Benidorm i altres dos en el recorregut invers
* El TRAMnochador oferix servici nocturn els caps de setmana i vespra de festius en les línies 1, 2, 3, 4 i 9 fins al 31 d’agost**

TRAM d’Alacant reforçarà els dies 26 i 27 el servici del TRAMnochador per a facilitar la mobilitat dels usuaris que es desplacen fins a Benidorm per a acudir al Festival Low Cost, que se celebra en la Ciutat Esportiva Guillermo Amor.

D’esta manera, a més dels trens de la línia 1 (Luceros-Benidorm) del TRAMnochador del divendres 26 i dissabte 27, Ferrocarrils de la Generalitat Valenciana (FGV) posarà en circulació dos trens entre el Campello i Benidorm i altres dos en el sentit invers per a millorar el servici.

El TRAMnochador és el servici nocturn de TRAM d’Alacant dels caps de setmana i vespres de festiu d’estiu que enguany presta servici des de divendres passat 5 de juliol fins al dissabte 31 d’agost en les línies 1, 2, 3, 4 i 9.

El TRAMnochador oferix servici nocturn entre Luceros i les localitats de Benidorm (L1); Sant Vicent del Raspeig (L2); el Campello (L3); i Platja de Sant Joan (L4); a més d’entre Benidorm i l’estació de Garganes en el municipi d’Altea (L9), amb parada en les diferents estacions i baixadors d’estos trajectes.

Fecha: 25/07/2024